Lisa 2

21.07.2020 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/1619-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/20/1619-1 MUUTMINE**

16.01.2025

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**DOOHAN 1C OÜ** (endise ärinimega Doohan OÜ), registrikoodiga 12670042, aadressiga Hõbekuuse tn 10, Kangru alevik, Kiili vald, 75403 Harju maakond (edaspidi **Teostaja**), mida esindab juhatuse liige Juss Laansoo, kes tegutseb põhikirja alusel,

vahel on sõlmitud 21.07.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/1619-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. DOOHAN 1C OÜ esitas Transpordiametile avalduse (registreeritud Transpordiameti dokumendihaldussüsteemis 14.01.2025 numbriga 11.2-7/25/1769-2) Lepingu muutmiseks seoses ärinime muutmisega.;
3. Lepingu punktis 11.3. on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Maanteeamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“.;
4. Lepingu punktis 12.1. on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust lepivad Transpordiamet ja Teostaja kokku alljärgnevas:

1. Muuta Lepingu sõlminud äriühingu ärinimi järgnevalt: DOOHAN 1C OÜ.
2. Muuta Lepingu punkti 11.3. ning sõnastada see uues redaktsioonis alljärgnevalt:  
   „11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.
3. Muuta Lepingu punkti 12.1. ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. 21.07.2020 sõlmitud Lepingu nr 1-13/20/1619-1 juures on kaks kehtivat lisa, mis on 21.07.2020 lisa 1 ning käesolev lisa 2.
3. Poolte rekvisiidid ja allkirjad:

**Transpordiamet** **DOOHAN 1C OÜ**

Registrikood: 70001490 Registrikood: 12670042

Asukoht: Valge 4/1 Asukoht: Hõbekuuse tn 10, Kangru alevik, Kiili vald

11413 Tallinn 75403 Harju maakond

Telefon: +372 620 1200 Telefon: +372 5833 0072  
E-post: info@transpordiamet.ee E-post: juss.laansoo@hondacenter.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)